CELEX: 22022D1054
Language: sl
Date: 2022-02-04 00:00:00
Title: Sklep Skupnega odbora EGP št. 6/2022 z dne 4. februarja 2022 o spremembi Priloge II (Tehnični predpisi, standardi, preskušanje in certificiranje) k Sporazumu EGP [2022/1054]

30.6.2022   
               
               
                  SL
               
               
                  Uradni list Evropske unije
               
               
                  L 175/12
               
            
         SKLEP SKUPNEGA ODBORA EGP št. 6/2022
         z dne 4. februarja 2022
         o spremembi Priloge II (Tehnični predpisi, standardi, preskušanje in certificiranje) k Sporazumu EGP [2022/1054]
         SKUPNI ODBOR EGP JE –
         ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
         ob upoštevanju naslednjega:
         
                     (1)
                  
                  
                     Direktivo 2014/40/EU Evropskega parlamenta in Sveta z dne 3. aprila 2014 o približevanju zakonov in drugih predpisov držav članic o proizvodnji, predstavitvi in prodaji tobačnih in povezanih izdelkov in razveljavitvi Direktive 2001/37/ES (1), kakor je bila popravljena z UL L 150, 17.6.2015, str. 24, je treba vključiti v Sporazum EGP.
                  
               
                     (2)
                  
                  
                     Delegirano direktivo Komisije 2014/109/EU z dne 10. oktobra 2014 o spremembi Priloge II k Direktivi 2014/40/EU Evropskega parlamenta in Sveta z vzpostavitvijo knjižnice slikovnih opozoril, ki se uporabljajo za tobačne izdelke (2), je treba vključiti v Sporazum EGP.
                  
               
                     (3)
                  
                  
                     Direktiva 2014/40/EU razveljavlja Direktivo 2001/37/ES Evropskega parlamenta in Sveta (3), ki je vključena v Sporazum EGP in jo je zato treba v okviru Sporazuma EGP razveljaviti.
                  
               
                     (4)
                  
                  
                     Norveška bi morala ohraniti svojo prilagoditev Direktive 2001/37/ES v zvezi s tobakom za oralno uporabo, kot je opredeljen v členu 2, točka 8, Direktive 2014/40/EU („tobak za oralno uporabo“).
                  
               
                     (5)
                  
                  
                     Glede na prilagoditev v zvezi s tobakom za oralno uporabo in na podlagi posebnih nacionalnih okoliščin, podprtih s statističnimi podatki v zvezi z zdravstvenimi tveganji, povezanimi z uporabo tobaka za oralno uporabo in vzorci njegove uporabe, bi morala imeti Norveška možnost, da dovoli alternativno dodatno zdravstveno opozorilo za tobak za oralno uporabo, kot je navedeno v tem sklepu.
                  
               
                     (6)
                  
                  
                     Prilogo II k Sporazumu EGP bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            Besedilo točke 3 (Direktiva 2001/37/ES Evropskega parlamenta in Sveta) poglavja XXV Priloge II k Sporazumu EGP se nadomesti z naslednjim:
            „32014 L 0040: Direktiva 2014/40/EU Evropskega parlamenta in Sveta z dne 3. aprila 2014 o približevanju zakonov in drugih predpisov držav članic o proizvodnji, predstavitvi in prodaji tobačnih in povezanih izdelkov in razveljavitvi Direktive 2001/37/ES (UL L 127, 29.4.2014, str. 1), kakor je bila popravljena z UL L 150, 17.6.2015, str. 24, kakor jo spreminja:
            
                        —
                     
                     
                        
                           32014 L 0109: Delegirana direktiva Komisije 2014/109/EU z dne 10. oktobra 2014 (UL L 360, 17.12.2014, str. 22).
                     
                  Za namene tega sporazuma se določbe Direktive uporabljajo z naslednjimi prilagoditvami:
            
                        (a)
                     
                     
                        v drugem pododstavku člena 5(1) se, kar zadeva države Efte, besedilo ‚do 20. novembra 2016‘ glasi ‚najpozneje šest mesecev po začetku veljavnosti Sklepa Skupnega odbora EGP št. 6/2022 z dne 4. februarja 2022‘;
                     
                  
                        (b)
                     
                     
                        v členih 6(4) in 7(13) doda naslednji pododstavek:
                        ‚V primerih, ki se nanašajo na proizvajalce in uvoznike v državah Efte, Nadzorni organ Efte pobira vse pristojbine, ki jih zaračuna Komisija.‘;
                     
                  
                        (c)
                     
                     
                        v členu 12(1) se v zvezi z Norveško doda naslednji pododstavek:
                        ‚Ob upoštevanju posebnih nacionalnih okoliščin, podprtih s statističnimi podatki v zvezi z zdravstvenimi tveganji, povezanimi z uporabo tobaka za oralno uporabo in vzorci njegove uporabe, je lahko tobak za oralno uporabo, dan na trg na Norveškem, opremljen z naslednjim alternativnim zdravstvenim opozorilom:
                        
                           ‚Ta tobačni izdelek povečuje tveganje poškodbe fetusa in rojstva mrtvega otroka.‘‘;
                        
                     
                  
                        (d)
                     
                     
                        v členu 15(13) se, kar zadeva države Efte, besedilo ‚od 20. maja 2019‘ glasi ‚z začetkom šestnajst mesecev po začetku veljavnosti Sklepa Skupnega odbora EGP št. 6/2022 z dne 4. februarja 2022‘;
                     
                  
                        (e)
                     
                     
                        v členu 16(3) se, kar zadeva države Efte, besedilo ‚od 20. maja 2019‘ glasi ‚z začetkom šestnajst mesecev po začetku veljavnosti Sklepa Skupnega odbora EGP št. 6/2022 z dne 4. februarja 2022‘;
                     
                  
                        (f)
                     
                     
                        prepoved iz člena 17 se ne uporablja za dajanje izdelka, opredeljenega v členu 2, točka 8, na norveški trg. Norveška prepove izvoz izdelka, opredeljenega v členu 2, točka 8, v vse pogodbenice tega sporazuma, z izjemo Švedske;
                     
                  
                        (g)
                     
                     
                        v členu 30 se, kar zadeva države Efte, besedilo ‚20. maja 2017‘ glasi ‚datuma, ki je eno leto po datumu začetka veljavnosti Sklepa Skupnega odbora EGP št. 6/2022 z dne 4. februarja 2022‘.
                        V členu 30, točki (a) in (c), se, kar zadeva države Efte, besedilo ‚20. majem 2016‘ glasi ‚dnem začetka veljavnosti Sklepa Skupnega odbora EGP št. 6/2022 z dne 4. februarja 2022‘.
                        V členu 30, točka (b), se, kar zadeva države Efte, besedilo ‚pred 20. novembrom 2016‘ glasi ‚v šestih mesecih od datuma začetka veljavnosti Sklepa Skupnega odbora EGP št. 6/2022 z dne 4. februarja 2022‘.“
                     
                  
         
            Člen 2
            Besedili Direktive 2014/40/EU, kakor je bila popravljena z UL L 150, 17.6.2015, str. 24, ter Delegirane direktive 2014/109/EU v islandskem in norveškem jeziku, ki se objavita v Dopolnilu EGP k Uradnemu listu Evropske unije, sta verodostojni.
         
         
            Člen 3
            Ta sklep začne veljati dan po predložitvi zadnjega uradnega obvestila v skladu s členom 103(1) Sporazuma EGP (*).
         
         
            Člen 4
            Ta sklep se objavi v sklopu EGP Uradnega lista Evropske unije in v Dopolnilu EGP k Uradnemu listu Evropske unije.
         
         
            V Bruslju, 4. februarja 2022
            
               
                  Za Skupni odbor EGP
               
               
                  predsednik
               
               Nicolas VON LINGEN
            
         
         
            (1)  UL L 127, 29.4.2014, str. 1.
         
            (2)  UL L 360, 17.12.2014, str. 22.
         
            (3)  UL L 194, 18.7.2001, str. 26.
         
            (*)  Navedene so ustavne zahteve.